Mozem uzivat telmisertan ak beriem aj coronal?
Mozem uzivat telmisertan ak beriem aj coronal?nema telmisertan aj nejake vedlajsie ucinky?je bezpecny?nemoze mi nejako uskodit?dakujem za odpoved
Dobrý deň,
ďakujeme za Vašu otázku.
Súčasné užívanie liekov Coronal a Telmisartan je v praxi používané a vhodné ak lekár zváži, že prínos liečby prevláda nad možnými rizikami vyplývajúcimi z uvedenej kombinácie liekov.
Medzi liekmi Coronal a Telmisartan bola pozorovaná klinicky stredne závažná interakcia v dôsledku ktorej sa môže zosilňovať antihypertenzívny účinok oboch liekov. To však môže byť pri nedostatočne kontrolovanom krvnom tlaku prínosné.
Súbežné použitie liečiv môže taktiež viesť k zvýšeniu sérového draslíka. Preto sa odporúča pravidelné sledovanie sérového draslíka a EKG.
Tak, ako všetky lieky, aj počas liečby Telmisartanom sa môžu objaviť nežiadúce účinky. Výskyt vedľajších účinkov je individuálny a nemusia sa prejaviť u každého. Všetky vedľajšie účinky sú uvedené v
príbalovom letáku
lieku. V prípade pochybností alebo akýchkoľvek ťažkostí počas liečby Vám odporúčam sa obrátiť na predpisujúceho lekára.
Prajem pekný zvyšok dňa.
S pozdravom
PharmDr. Veronika Kiabová